CELEX: 32005D0726
Language: sl
Date: 2005-10-17 00:00:00
Title: 2005/726/ES: Odločba Komisije z dne 17. oktobra 2005 o spremembi Odločbe 2005/464/ES o izvajanju nadzornih programov za aviarno influenco pri perutnini in prostoživečih pticah v državah članicah (notificirano pod dokumentarno številko K(2005) 3960)

19.10.2005   
            
            
               SL
            
            
               Uradni list Evropske unije
            
            
               L 273/21
            
         
      ODLOČBA KOMISIJE
   
   z dne 17. oktobra 2005
   o spremembi Odločbe 2005/464/ES o izvajanju nadzornih programov za aviarno influenco pri perutnini in prostoživečih pticah v državah članicah
   (notificirano pod dokumentarno številko K(2005) 3960)
   (2005/726/ES)
   KOMISIJA EVROPSKIH SKUPNOSTI JE —
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1), in zlasti člena 20 Odločbe,
   ob upoštevanju naslednjega:
   
               (1)
            
            
               Odločba 90/424/EGS določa finančni prispevek Skupnosti za izvajanje tehničnih in znanstvenih ukrepov, potrebnih za razvoj veterinarske zakonodaje Skupnosti ter za izobraževanje in usposabljanje na področju veterine.
            
         
               (2)
            
            
               Znanstveni odbor za zdravje in dobro počutje živali je v poročilu z dne 27. junija 2000 priporočil, naj se na perutninskih jatah in prostoživečih pticah izvedejo pregledi za aviarno influenco, zlasti za določitev razširjenosti okužb s podtipi H5 in H7 virusov aviarne influence.
            
         
               (3)
            
            
               Direktiva Sveta 92/40/EGS z dne 19. maja 1992 o uvedbi ukrepov Skupnosti za nadzor aviarne influence (2) določa ukrepe nadzora Skupnosti, ki se izvajajo v primeru izbruha aviarne influence pri perutnini. Vendar ne določa rednega nadzora za navedeno bolezen pri perutnini in prostoživečih pticah.
            
         
               (4)
            
            
               Odločba Komisije 2005/464/ES z dne 21. junija 2005 o izvajanju nadzornih programov za aviarno influenco pri perutnini in prostoživečih pticah v državah članicah (3) določa izvedbo nadzora za aviarno influenco pri perutnini in prostoživečih pticah v državah članicah v letu 2005, pod pogojem, da Komisija odobri načrte nadzora. Tak nadzor morajo preiskovati navzočnost okužb pri perutnini, kar bi lahko vodilo k pregledu obstoječe zakonodaje in prispevalo k spoznavanju možnih groženj prosto živečih živali za živali in ljudi. Navedena odločba določa, da morajo države članice do 30. junija 2005 Komisiji predložiti v odobritev programe za izvajanje navedenih raziskav v skladu s smernicami, določenimi v Prilogi k Odločbi.
            
         
               (5)
            
            
               Države članice so predložile navedene programe do 30. junija 2005. Kljub temu je po najnovejšem razvoju stanja aviarne influence v Aziji in zlasti glede nadzor ptic selivk strokovna skupina na zasedanju, sklicanem 25. avgusta 2005 in 6. septembra 2005, sklenila, da je ob upoštevanju obstoječega znanja o migracijskih poteh ptičjih vrst, ki izvirajo iz osrednje in zahodne Azije, primerno izboljšati nadzor prostoživečih ptic in okrepiti nadzorne programe, načrtovane za leto 2005/2006, s povečevanjem vzorčenja vodnih ptic selivk na poteh, ki bi lahko pomenile tveganje za vnos bolezni.
            
         
               (6)
            
            
               V skladu z navedenimi ugotovitvami so države članice spremenile svoje programe in sporočile te spremembe Komisiji v odobritev. Da se omogoči odobritev navedenih spremenjenih programov in določitev finančnih prispevkov v predpisanem času, je treba spremeniti rok za predložitev programov, seznam testov za financiranje in pogoje, določene v Prilogi k Odločbi 2005/464/ES.
            
         
               (7)
            
            
               Odločbo 2005/464/ES je zato treba ustrezno spremeniti.
            
         
               (8)
            
            
               Ukrepi, predvideni s to odločbo so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2005/464/ES se spremeni:
   
               1.
            
            
               V členu 1 se „30. junij 2005“ nadomesti s „13. september 2005“;
            
         
               2.
            
            
               V členu 3 se doda točka (e):
               
                           „(e)
                        
                        
                           :
                        
                        
                           test PCR
                        
                        
                           :
                        
                        
                           10 EUR na test“;
                        
                     
         
               3.
            
            
               Del D Priloge se nadomesti z delom D Priloge k tej odločbi.
            
         
               4.
            
            
               Prilogi se doda del F.
            
         Člen 2
   Ta odločba je naslovljena na države članice.
   
      V Bruslju, 17. oktobra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Direktivo 2003/99/ES Evropskega parlamenta in Sveta (UL L 325, 12.12.2003, str. 31).
   
      (2)  UL L 167, 22.6.1992, str. 1. Direktiva, kakor je bila nazadnje spremenjena z Aktom o pristopu iz leta 2003.
   
      (3)  UL L 164, 24.6.2005, str. 52.
   
      PRILOGA
      Priloga k Odločbi 2005/464/ES se spremeni:
      
                  1.
               
               
                  Del D se nadomesti z naslednjim:
                  „D.   NADZOR AVIARNE INFLUENCE PRI PROSTOŽIVEČIH PTICAH
                  V državah članicah, ki nadzorujejo tudi prostoživeče ptice, se upoštevajo naslednje smernice:
                  D.1   Načrt nadzora in izvajanje
                  
                              1.
                           
                           
                              Potrebno je povezovanje z ustanovami za varovanje/opazovanje ptic in z obročkovalskimi postajami. Po potrebi vzorčenje izvede osebje teh skupin/postaj ali lovci.
                           
                        
                              2.
                           
                           
                              Aktiven nadzor nad prostoživečimi ali ujetimi pticami se usmeri na:
                              
                                          (a)
                                       
                                       
                                          populacijo prostoživečih vrst ptic, ki predstavljajo večje tveganje, na osnovi:
                                          
                                                      (i)
                                                   
                                                   
                                                      izvora in migracijskih poti;
                                                   
                                                
                                                      (ii)
                                                   
                                                   
                                                      števila prostoživečih ptic v Skupnosti; in
                                                   
                                                
                                                      (iii)
                                                   
                                                   
                                                      verjetnosti kontakta z domačo perutnino.
                                                   
                                                
                                    
                                          (b)
                                       
                                       
                                          ugotavlja območja tveganja, na osnovi:
                                          
                                                      (i)
                                                   
                                                   
                                                      mešanih območij z velikim številom ptic selivk, ki vključujejo različne vrste, in zlasti tiste, ki so navedene v seznamu v delu F;
                                                   
                                                
                                                      (ii)
                                                   
                                                   
                                                      neposredna bližina domačih perutninskih farm; in
                                                   
                                                
                                                      (iii)
                                                   
                                                   
                                                      lega vzdolž migracijskih poti.
                                                   
                                                
                                    Vzorčenje mora upoštevati sezonske dejavnike migracijskih vzorcev, ki se lahko zelo razlikujejo v različnih državah članicah, in vrste ptic iz seznama v Prilogi F.
                           
                        
                              3.
                           
                           
                              Pasivni nadzor nad prostoživečimi pticami, ki so bile najdene poginule, se prvotno usmerja na pojav nenormalne umrljivosti ali večjih izbruhov bolezni pri:
                              
                                          (a)
                                       
                                       
                                          prostoživečih vrstah ptic, navedenih v seznamu v delu F in drugih prostoživečih pticah, ki živijo v kontaktu z njimi; in
                                       
                                    
                                          (b)
                                       
                                       
                                          na območjih iz točke 2(b)(i).
                                       
                                    Pojav umrljivosti pri več vrstah na istem območju je dodatni dejavnik, ki ga je treba upoštevati.
                           
                        D.2   Postopki vzorčenja
                  
                              1.
                           
                           
                              Za virološke preiskave se odvzamejo kloakalni brisi. Poleg ‚prvoletnih‘ ptic v jeseni lahko gostiteljske vrste z visoko dovzetnostjo in večjim stikom s perutnino (kot so race mlakarice) pomenijo največjo možnost uspeha.
                           
                        
                              2.
                           
                           
                              Poleg tega se odvzamejo tudi kloakalni brisi ali fekalije, tkiva (in sicer možgani, srce, pljuča, ledvice in črevesje prostoživečih ptic, ki so bile najdene poginule ali ustreljene) za izolacijo virusa in molekularno detekcijo (PCR). Molekularne tehnike se izvajajo le v laboratorijih, ki lahko omogočijo zagotavljanje kakovosti in uporabo metod, ki jih priznava referenčni laboratorij Skupnosti (CRL) za aviarno influenco.
                           
                        
                              3.
                           
                           
                              Vzorci se odvzamejo pri različnih vrstah prostoživečih ptic. Glavna tarča vzorčenja so vodne in obrežne ptice.
                           
                        
                              4.
                           
                           
                              Brisi, ki vsebujejo fekalije, ali previdno zbrane sveže fekalije se odvzamejo pri prostoživečih pticah, ki so se ujele, so bile ulovljene ali najdene pred kratkim poginule.
                           
                        
                              5.
                           
                           
                              Združiti je dovoljeno do največ pet vzorcev ene vrste, ki so bili odvzeti na istem območju in ob istem času. Posebno pozornost je treba nameniti shranjevanju in prevozu vzorcev. Če ni zagotovljen hitri prevoz v 48 urah do laboratorija (v prevoznem sredstvu pri 4 °C), se vzorci shranijo in prevažajo v suhem ledu pri – 70 °C.“
                           
                        
            
                  2.
               
               
                  Doda se del F:
                  „F.   SEZNAM PROSTOŽIVEČIH VRST PTIC, KI PREDSTAVLJAJO VELIKO TVEGANJE V POVEZAVI Z AVIARNO INFLUENCO (1)
                  
                  
                               
                           
                           
                              Latinsko ime
                           
                           
                              Ime v angleškem jeziku
                           
                           
                              Ime v slovenskem jeziku
                           
                        
                              1.
                           
                           
                              
                                 Anser albifrons
                              
                           
                           
                              White-fronted Goose
                           
                           
                              Beločela gos
                           
                        
                              2.
                           
                           
                              
                                 Anser fabalis
                              
                           
                           
                              Bean Goose
                           
                           
                              Njivska gos
                           
                        
                              3.
                           
                           
                              
                                 Anas platyrhynchos
                              
                           
                           
                              Mallard
                           
                           
                              Mlakarica
                           
                        
                              4.
                           
                           
                              
                                 Anas strepera
                              
                           
                           
                              Gadwal
                           
                           
                              Konopnica
                           
                        
                              5.
                           
                           
                              
                                 Anas acuta
                              
                           
                           
                              Northern Pintail
                           
                           
                              Dolgorepa raca
                           
                        
                              6.
                           
                           
                              
                                 Anas clypeata
                              
                           
                           
                              Northern Shoveler
                           
                           
                              Žličasta raca
                           
                        
                              7.
                           
                           
                              
                                 Anas Penelope
                              
                           
                           
                              Eurasian Wigeon
                           
                           
                              Navadna žvižgavka
                           
                        
                              8.
                           
                           
                              
                                 Anas crecca
                              
                           
                           
                              Common teal
                           
                           
                              Kreheljc
                           
                        
                              9.
                           
                           
                              
                                 Anas querquedula
                              
                           
                           
                              Garganay
                           
                           
                              Reglja
                           
                        
                              10.
                           
                           
                              
                                 Aythya ferina
                              
                           
                           
                              Common Pochard
                           
                           
                              Sivka
                           
                        
                              11.
                           
                           
                              
                                 Aythya fuligula
                              
                           
                           
                              Tufted Duck
                           
                           
                              Čopasta črnica
                           
                        
                              12.
                           
                           
                              
                                 Vanellus vanellus
                              
                           
                           
                              Northern Lapwing
                           
                           
                              Priba
                           
                        
                              13.
                           
                           
                              
                                 Philomachus pugnax
                              
                           
                           
                              Ruff
                           
                           
                              Togotnik
                           
                        
                              14.
                           
                           
                              
                                 Larus ribibundus
                              
                           
                           
                              Black-headed Gull
                           
                           
                              Rečni galeb
                           
                        
                              15.
                           
                           
                              
                                 Larus canus
                              
                           
                           
                              Common Gull
                           
                           
                              Sivi galeb
                           
                        
            
         (1)  Vse naravno prostoživeče vrste ptic v Skupnosti, vključno z vrstami, navedenimi v tabeli v tem delu, so vključene v sistem varstva iz Direktive 79/409/EGS o ohranjanju prostoživečih ptic in je zato treba zahteve te direktive upoštevati pri vsem nadzoru aviarne influence.“